cyanic-selkie/wikianc huggingface dataset:
Ask
Trevirke
Som trevirke er ask motebetinget benyttet innen fremstilling av møbler, innredninger, parkett, men også til skaft på redskaper og årer. Askens ved er sterk, hard og seig og har særlig god bruddstyrke ved sjokkbelastning. Dette gjør at ask egner seg godt til redskaper og verktøyskaft, spesielt til slagverktøy. Tidligere ble ask også brukt til ski og meier på grunn av treets seighet og styrke. Det er et lyst materiale med grov struktur, pene store årrings-tegninger i tangentielt skåret virke, og ganske rettlinjet med 3-4 mm årringsavstand i radielt skåret virke. Ask er litt utsatt for mørkere flekker: falsk kjerne. Virket har ellers ingen synlig kjerneved, men er ensartet i farge. Ask er et varmekjært treslag som får best vekst på dyp, kalkholdig og moldrik jord med frisk fuktighet. Ask er spesielt ømtålig for frost som ung. Ung ask er skyggetålende, mens arten blir lyskrevende som gammel. Trærne må stå tett i ung alder bl.a. for å unngå ”gaffelvekst” men må tynnes som eldre om man ønsker kraftige trær med god diameterutvikling.
Rødlistevurdering
Ask er et av de dominerende treslagene i flere typer edellauvskog og sumpskog og er fortsatt i ekspansjon nordover, spesielt i Trøndelag og som forvillet i Nordland. Utbredelsesområdet er stort, ca. 240 000 km2 som hjemlig, og forekomstarealet på minst 20 000 km2. Utbredelsen er i hovedsak europeisk, men strekker seg sammenhengende fra Middelhavsområdet til Midt-Norge. Arten er rammet av en soppsykdom, askeskuddsyke, som først ble påvist i Norge i 2008. Sykdommen er forårsaket av en introdusert asiatisk sopp, askeskuddbeger Hymenoscyphus fraxineus og fører til nekroser i veden og til at skudd visner. Det er sporet en bestandsreduksjon som gjelder betydelige deler av artens norske populasjon (på Østlandet, Sørlandet og Vestlandet).
Sykdommen har spredt seg raskt og ble påvist på store deler av Østlandet og Sørlandet i 2008, den ble påvist på Vestlandet i 2009, og spredte seg raskt fra sør i Rogaland til nord for Sognefjorden i 2012 og til Stryn kommune i 2012. Det har muligens vært flere introduksjoner med hageplanter som vektor på Vestlandet. I 2018 ble askeskuddsyke funnet i det som ofte omtales som verdens nordligste askeskog i Hindrum naturreservat i Indre Fosen kommune i 2018. Denne sykdommen er svært alvorlig i Norge, og trær i alle aldersklasser er utsatte og dødeligheten er høy. En tilbakegang (dødelighet) på 100% kan ikke utelukkes innen 30 år, men en tilbakegang mellom 50-70% innen 30 år er mer sannsynlig basert på tilgjengelige data.
På lengre sikt kan resistente trær spre seg, slik at man i fremtiden kan få friske bestander med ask, men det er ikke mulig å vurdere omfanget av dette. Díaz-Yáñez et al. (2020) har brukt data fra Landsskogtakseringen, og estimerer 74% større dødelighet enn forventet hos ask. I og med at vurderingsperioden for treslag er lang, for ask 100 år, er det rimelig å anta at bestanden vil kunne gå svært dramatisk tilbake innen denne perioden. Tollefsrud mener det i noen områder vil være 100% dødelighet (særlig i fuktige områder med mye honningsopp), men at situasjonen vil være bedre i tørr og lysåpen skog.
To andre, mer lokale trusler er nedbeiting av hjortedyr og konkurranse med platanlønn, spesielt på Vestlandet. Artsdatabanken estimerer derfor en samlet tilbakegang av ask de neste 100 år til å ligge et sted mellom 65 og 85%, noe som gir en beregnet tilbakegang på 79%.
Ask vurderes i 2021 som sterkt truet (EN) på grunn av en kraftig forventet fremtidig populasjonsnedgang på oppunder 80% i kommende vurderingsperiode, på grunn av soppen askeskuddbeger. Dette er en oppgradering fra sårbar (VU) i forrige rødlistevurdering fordi akseskuddsyken har ført til mye høgere dødelighet enn tidligere forventet. Bortfall av ask vil kunne ha store negative konsekvenser for det norske skogbildet også når det gjelder naturmangfold.
Hermann Hesse
Hermann Karl Hesse (pseudonym: Emil Sinclair; født 2. juli 1877 i Calw, død 9. august 1962 i Montagnola, nær Lugano i kantonen Ticino i Sveits) var en tysk-sveitsisk forfatter og hobbymaler.
Han ble tildelt nobelprisen i litteratur for 1946 og Goetheprisen samme året. I 1954 ble han utnevnt til den tyske ordenen Pour le Mérite für Wissenschaften und Künste. I 1955 ble han tildelt Friedenspreis des Deutschen Buchhandels.
Biografi
Hermann Hesse ble født i Schwarzwald-byen Calw i kongeriket Württemberg. Faren Johannes Hesse (1847–1916) var tysk-balter, født i Weißenstein i Estland, som da var en del av Det russiske keiserdømmet. Han hadde derfor russisk statsborgerskap, noe også sønnen Hermann av den grunn fikk ved fødselen. Moren Marie Gundert (1842–1902) stammet fra tyske misjonærer i India, og faren Hermann Gundert (1814-1893) var en kjent misjonær, språkforsker og bibeloversetter. Begge Hesses foreldre var misjonærer for Basler-Mission, et økumenisk preget misjonsselskap.
Familien hadde etablert seg i Calw fra 1873, hvor faren var medarbeider i Calwer Verlagsvereins, et forlagshus som spesialiserte seg på teologiske utgivelser og skolebøker, hvor svigerfaren Hermann Gundert satt i styret og ledet forlaget, en stillingen Johannes Hesse overtok etter svigerfarens død og hadde fram til 1905. Hesse vokste opp i en beskyttet og intellektuell familieatmosfære, men han var viljesterk og kunstnerisk anlagt, og trivdes ikke i det pietistisk pregede miljøet. Deler av ungdommen tilbrakte han på ulike anstalter, og følte seg forlatt av Gud, foreldrene og verden for øvrig. I Unterm Rad, en bok med selvbiografiske trekk, forteller han historien om en begavet ungdom som går til grunne på grunn av de høye kravene omgivelsene stiller.
I 1912 flyttet Hesse til Sveits, hvor han giftet seg med Ninon Dolbin i 1931, hans tredje hustru. Han ble sveitsisk statsborger i 1923.
Hesse meldte seg som frivillig på tysk side under første verdenskrig, tjente dog i Sveits som hjelper for krigsfanger og tok senere avstand fra den nasjonalismen krigen innebar. I september 1914 skrev han sitt første essay direkte mot krigen, «O Freunde, nicht diese Töne». Efterhvert utviklet denne holdningen seg til en tilnærmet pasifisme.
Hesses forfatterskap
Hesses pasifisme og dette at hans følelser mot krig finner uttrykk i flere av hans verker står i sterk kontrast til den andre nær samtidige tyske nobelprisvinneren Thomas Mann, som han ellers i stor grad deler skjebne med, idet de begge tok sterk avstand fra nasjonalsosialismen og i flere år levde i eksil i Sveits. Et annet likhetspunkt mellom de to er deres analyser av det tyske borgerskapet, selv om de i livsførsel og forfatterskap er svært forskjellige. Hesses holdning ser ut til å ha vært rent pasifistisk, selv i de første årene av andre verdenskrig, da det så ut til at nazistene kunne komme til å legge hele Europa under seg. Mens Mann på sin side drev propaganda for de allierte. De to forfatternes gjensidige påvirkning er blant annet dokumentert i deres bevarte brevveksling.
Hesses mest kjente litterære verkene er Peter Camenzind, Demian, Siddhartha, Der Steppenwolf, (Steppeulven), Narziß und Goldmund og Das Glasperlenspiel (Glassperlespillet). Hovedtemaer er selvrealisering, selvaktelse, selvrefleksjon og enkeltmenneskets «transendens», og bøkene preges av Hesses interesse for eksistensielle, esoteriske og mystiske temaer, samt av buddhistisk og hinduistisk filosofi. I tillegg til de mer kjente romanene har Hesse også lyriker: Hans samlede dikt fyller mange hundre sider, men bare et lite antall er gjendiktet til norsk av André Bjerke, se litteraturlisten.
Hesse og ettertiden
Hermann Hesse har hatt en sterk innflytelse på mange forfattere av senere generasjoner. Ikke minst Der Steppenwolf (Steppeulven) var en inspirasjonskilde for eksistensialister, og for beat-generasjonen og Storbritannias «sinte unge menn», slik blant annet Colin Wilson skriver i The Outsider. Etter Hesses død i 1962 og framveksten av en ny bølge av motkultur, først og fremst knyttet til hippie-bevegelsen, fikk Der Steppenwolf og de orientalsk-inspirerte verkene som Siddharta en ny renessanse. Dette gjaldt selvfølgelig i størst grad det tyskspråklige område. Men et eksempel kan vise noe av Hesses innflytelse også utenfor dette: I 1967 grunnla John Lion Magic Theatre i San Francisco i USA. Navnet refererer til "Magisk teater – kun for forrykte" i Steppeulven Teateret har satt opp verker av nye, og til dels kontroversielle forfattere i mange år etterpå, blant annet urframføringer av flere av Sam Shepards skuespill.
Mellom Hesse og antroposofien har det klart vært en gjensidig påvirkning. De tidlige dannelsesromanene Peter Camenzind, Unterm Rad og Demian kan om man vil ses som forløpere for skoleromanen Jonas som Jens Bjørneboe skrev i sin antroposofiske periode.
Heterogeniates
Heterogeniates er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Håndball-EM 1994 for menn
Håndball-EM 1994 for menn var det første europamesterskapet i håndball for menn, og ble arrangert mellom 3. og 12. juni i Portugal. Kampene ble spilt i Porto og Almada.
Heterogeniates
Utseende
En middelsstor, avlang, blankt rødbrun til svart skarabide. Dekkvingene har tydelige punktrader.
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Fornasinius
Fornasinius er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Store (ca. 50 millimeter), svarte eller matt rødbrune gullbasser, noen ganger med lyse tegninger. Hannen har et smalt, T-formet horn i pannen og kraftige pigger på siden av hodet.
Levevis
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å overleve.
Utbredelse
Slekten er utbredt i Afrika sør for Sahara.
Håkon Kolmannskog
Håkon Kolmannskog (født 5. juni 1974) er en norsk avis- og forlagsmann. Kolmannskog har vært engasjert i RV, Rød Ungdom, og i målbevegelsen.
Fra 1996 til 1998 var han leder for Norsk Målungdom. Fra sin formannstid blir han først og fremst husket for å stått i brodden for Aksjon for språkleg rettferd i skulen, målungdommens protestaksjon mot forslaget til ny opplæringslov. Fra 2012 vil Kolmannskog være forlagssjef i Det Norske Samlaget.
Fra 2002 til 2006 var han ansatt som debattredaktør i Klassekampen. I 2006 var han med på å starte Forlaget Manifest, der han var første forlagsredaktør fra 2006 til 2012. Siden 2012 har han vært forlagssjef i Det norske Samlaget.
Han har mastergrad i historie fra Universitetet i Oslo.
Ybbs-Persenberg vannkraftverk
Ybbs-Persenberg vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen startet i 1957 og var ferdig i 1959. Utivdelser ble gjort med ferdigstillelse i 1995. Installert vannkrafteffekt er 240 MW. Årlig produksjon fra anlegget er 1,36 TWh elektrisk kraft.
Niklas Rakos
Niklas Rakos (født 24. september 1986) er en svensk kjelkehockeyspiller. Han spiller på Nacka HI, og har nedsatt følelse nedenfor knærne, og ingen bevegelighet.
Ulf Nilsson (idrettsutøver)
Ulf Nilsson (født 22. mai 1964) er en svensk kjelkehockeyspiller. Han spiller målvakt på FIFH Malmö, og har amputert venstre fot over kneet.
Han representerer Sverige i de paralympiske vinterlekene 2010 i Vancouver. Dette er hans første paralympiske vinterleker.
Corpo della Gendarmeria
Corpo della Gendarmeria dello Stato della Città del Vaticano er politistyrken i Vatikanstaten. Den består av 130 tjenestemenn. I tillegg til politistyrken bidrar Sveitsergarden til Vatikanstatens sikkerhet, mens italiensk politi deltar i kriminaletterforskning. Før 2002 var politistyrken i Vatikanstaten kjent som Corpo di Vigilanza dello Stato della Città del Vaticano.
Skoggruppemetoden
Skoggruppemetoden er en spesialpedagogisk metode som er utviklet av audiopedagogene Aina Nordahl, Elisabeth Jepsen og Sidsel Skappel Misund. Metoden fremhever naturens og skogens unike muligheter i samspillet mellom barn og voksne.
I motsetning til mer tradisjonell spesialundervisning som legger vekt på å trene på barnets svake sider, fokuserer skoggruppemetoden på barnets sterke sider. Ved bruk av autentiske opplevelser og nærkontakt ivaretas barnets totale utvikling. Ved hjelp av sansene tar barnet aktiv del i egen læring og gis naturlige utfordringer det er modent for uten at dette skal oppleves som trening. En mener at dette gir mestringsfølelse og økt selvtillit.
Metoden brukes i spesialundervisning av barn med spesielle behov i barnehage og skole, for eksempel ved språk- og konsentrasjonsvansker, ADHD og sosiale og motoriske vansker.
Dan Svensson
Dan Svensson (født 5. januar 1986) er en svensk kjelkehockeyspiller. Han spiller forward på FIFH Malmö, og har ryggmargsbrokk.
Han representerer Sverige i de paralympiske vinterlekene 2010 i Vancouver. Dette er hans første paralympiske vinterleker.
Kühtai vannkraftverk
Küthai vannkraftverk er en demning med vannkraftverk i Østerrike. Den er anlagt i Finstertalbach. Dette er et såkalt pumpekraftverkmed to vannmagasiner – et ovenfor og et nedenfor kraftstasjonen. Byggingen av kraftverket og demningen var ferdig i 1981. Installert vannkrafteffekt er 250 MW. Årlig produksjon fra anlegget er 1,95 TWh elektrisk kraft. Operatør er selskapet TIWAG.
Pitkin County
Pitkin County er et fylke i den amerikanske delstaten Colorado. Det ligger i de sentrale delene av staten og det grenser mot Eagle County i nordøst, Lake County i øst, Chaffee County i sørøst, Gunnison County i sør, Mesa County i vest og mot Garfield County i nordvest.
Pitkin Countys totale areal er 2,521 km² hvorav 7 km² er vann. I 2000 hadde fylket 14,872 innbyggere. Administrasjonssenteret ligger i byen Aspen som også er fylkets største by.
Fylket ble grunnlagt i 1881 av land som ble skilt ut fra Gunnison County og det har fått sitt navn etter guvernør Frederick Walker Pitkin.
Hinchingbrooke School
Hinchingbrooke School er en stor engelsk skole som ligger i utkanten av Huntingdon i Cambridgeshire. Opprinnelig utgjorde de omliggende landområdene — inkludert hva som i dag er byen Huntingdon — skolens eiendommer. Det hevdes at byens navn «Huntingdon» har sin årsak i at eierne av skolen var kjent for sine storslåtte jaktselskaper. Det er fortsatt en gate med trær som leder fra begynnelsen av Hinchingbrooke House og ned mot byen. Skolen er i dag en enhetsskole.
Historie
Hinchingbrooke School ble grunnlagt som Huntingdon Grammar School i 1565. Blant skolens kjente elever fra dens tidligste historie er Oliver Cromwell og Samuel Pepys.
På begynnelsen av 1900-tallet begynte skolen å tillate at også piker som elever, og ved 1960-tallet ble det tatt imot rundt 90 elever i året.
Den 1. september 1939 åpnet skolen en ny bygning ved Brampton Road — den samme dagen som den andre verdenskrigen brøt ut. I 1970 begynte skolen å ta imot elever med alle evner og ble snart en fullstendig enhetsskole. På samme tid endret skolens sitt navn og bygningen over flyttet til nye lokaliteter i Hinchingbrooke Park og det nyrenoverte Hinchingbrooke House.
I 1992 ble de tidligere Grammar School-bygningene stengt og skolen ble forent på et sted i Hinchingbrooke Park. Kort tid etter ble de eldre, «lavere skole»-bygningene hardt ødelagt av en storbrann og ble til sist revet. På dagens skole er det fire hus: Cromwell, Montagu, Pepys og Vesey. Hvert år konkurrer de fire husene for en «hus-cup» i både akademiske som sportslige konkurranser.
I 2006 ble Hinchingbrooke School også en idrettsskole.
Dagens rektor er Keith Nancekievill som kom til skolen fra Gosforth High School i 2003.
1007 Pawlowia
1007 Pawlowia er en hovedbelteasteroide. Den blei oppdaget den 5. oktober 1923 av Vladimir Aleksandrovitsj Albitskij ved Crimean Astrophysical Observatory i Simeiz på Krimhalvøya.
Rosshag vannkraftverk
Rosshag vannkraftverk er et vannkraftverk i Østerrike. Den er anlagt i Zemm / Ziller. Det er et såkalt pumpekraftverk med et øvre og et nedre vannmagasin. Byggingen av kraftverket og demningene startet i 1965 og var ferdig i 1972. Installert vannkrafteffekt er 231 MW. Årlig produksjon fra anlegget er 0,31 TWh elektrisk kraft.
Prowers County
Det ligger i den sørøstlige delen av staten og det grenser mot Kiowa County i nord, Baca County i sør og mot Bent County i vest. Det har også grense mot delstaten Kansas i øst.
Prowers Countys totale areal er 4,259 km² hvorav 10 km² er vann.
Åna-Sira kraftverk
Åna-Sira kraftverk er et vannkraftverk i elven Sireåna i Flekkefjord kommune i Agder.
Kraftverket utnytter fallet på 48 meter fra Lundevatn til Åna. Vannmengden er 390 m³ i sekundet.
De to første turbinene i kraftverket ble startet i 1971, og den siste i 1989.
Samlet effekt er 150 MW fra tre francisturbiner. Årsproduksjonen i 2004 var på 549 GWh. Kraftverket eies av Sira-Kvina Kraftselskap og inngår i den omfattende Sira-Kvina-utbyggingen.
Sassari (provins)
Provinsen Sassari (it. Provincia di Sassari) er en provins i regionen Sardinia i Italia. Sassari er provinsens hovedstad.
Geografi
Provinsen Sassari grenser:
Wallsee vannkraftverk
Wallsee vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1968. Installert vannkrafteffekt er 210 MW. Årlig produksjon fra anlegget er 1,32 TWh elektrisk kraft.
Chatham
Chatham kan vise til:
Järnforsen
Järnforsen er et tettsted i Hultsfred kommune i Kalmar län i Sverige. I 2010 hadde tettstedet 489 innbyggere.
Kirken i Järnforsen, Järeda kirke, er fra 1771 og ligger ved Järnsjöns strand like sør for tettstedet. Midt på 1980-tallet ble det oppdaget at store mengder PCB lekket ut i Østersjøen fra Järnsjön. I 1993 – 1994 ble det derfor gjennomført et pilotprosjekt hvor innsjøen ble sanert ved mudring. Man suget giften opp fra bunnen og deponerte den på land, så i dag er Järnsjön en fin innsjø å bade i.
Emån var viktig for den industrielle utvikling på stedet. Det samme var jernbanen Vetlanda – Målilla som ble innviet i 1906. Trafikken der opphørte i 1961, men i 1987 kom det en ny jernbane til Järnforsen. Da ble Emådalsbanan etablert. Den binder sammen industrianleggene i Vetlanda-Järnforsen-Pauliström.
Håvard Houen
Håvard Houen (født 1964) er en norsk arkitekt og fotograf.
Houen har blant annet har gitt ut boka Svart hvitt i farger, seks historier om opprør (Spartacus 1998) sammen med journalist Roy Krøvel (senere professor i journalistikk).
Houen har vært både bassist og vokalist i bandet Angor Wat i Trondheim.
Isleworth
Historie
Utgravninger rundt den østlige enden av Syon Park har avdekket som fra romersk-britonsk bosetning. Stedsnavnet Gislheresuuyrth, i den angelsaksiske betydningen «innhegning til [en mann ved navn] Gīslhere», er først referert til fast bosetning i et angelsaksisk charter for året 695. Den normanniske undersøkelsen i Domesday Book av 1086 forteller at under styret til kong Edvard Bekjenneren (1042–1066) tilhørte landgodset til jarl Algar (angelsaksisk staving er antagelig Ælfgār) og en moderne vei utenfor South St bærer i dag hans navn.
Isleworth var et godt kultivert bosetning med landbruk og handel, mer verdifull enn mange av dets naboer, og strakte seg fra Middlesex ved bredden av elven Themsen i vest til sentrum av Hounslow, inkludert landeiendommen til det senere klosteret Hounslow Priory, og så langt unna som grensene til Southall (i sognet Hayes den gang) ved den normanniske erobringen i 1066. Domesday Book nedtegnet Gistelesworde, slik det ble stavet, med 55 ploughlands (middelalderlatin: carrūcāta; målenhet), 118 husholdninger og inntekter på 72 pund i året til dets føydale herrer. Etter den normanniske erobringen var det en rekke normanniske baroner tilhørende familien St Valeri som holdt landgodset Isleworth, men det er ingen indikasjoner på at de noen gang bodde der. En av de senere baronene ga flere inntekter og privilegier fra godset til St Giles-hospitalet i London. Han ga også kirken og kallsretten til klosteret St Valeri som sto ved munningen av elven Somme i Picardie i dagens Frankrike.
Henrik III beslagla godset og andre av familiens eiendommer. Det ble gitt til hans bror Richard av Cornwall, som bygde en ny herregård. Denne ble brent ned av en mobb fra London i 1264.
I 1431 ble det bygget et kloster der Syon Park nå ligger, og Henrik V gav nonner fra birgittinerordenen eiendom på Themsens bredder ved Isleworth. De bygde sitt første hus der i 1415. Det meste av klosteret ble revet i 1539, under Henrik VIII. Eiendommen ble så gitt til Edward Seymour, 1. hertug av Somerset. Han bygde Syon House i 1548.
Under slaget ved Brentford i november 1642 okkuperte rojalistene huset. Oliver Cromwell bodde der i 1647. Mellom 1766 og 1773 ble Syon Park ombygget og en hage ble anlagt av Adambrødrene og Capability Brown. Det er fortsatt hertugen av Northumberlands hjem.
Sognekirken All Saints er fra 1300-tallet. Mot slutten av 1600-tallet trengte den omfattende reparasjon, og Christopher Wren ble bedt om å lage en plan. Hans prosjekt ble først ansett for å være for dyrt, men i 1705 døde sir Orlando Gee og etterlot seg 500 pund til kirken. Sammen med innsamlede midler kunne man gjennomføre planen med visse modifikasjoner, og den stod ferdig i 1706. I 1943 ble kirken sterkt skadet av brann. To skolegutter hadde tent på, og noen dager senere satte de også fyr på Holy Trinity Church i Hounslow. Den nåværende kirken stod ferdig i 1970, men tårnet er det opprinnelige fra 1300-tallet.
Mot slutten av 1700-tallet ble det anlagt frukthager i store deler av Isleworth. Disse ble erstattet av markedshager i 1800-tallet. I 1862 utvidet Francis Pears sin såpeindustri og kjøpte eiendom ved London Road for å bygge en ny fabrikk. I 1880-årene åpnet han en ny og større fabrikk på den andre siden av veien, og det ble der produsert såpe inntil 1962.
Ved Lower Square finner man bygninger fra 1700- og 1800-tallet side om side med bygninger fra fornyelsen i 1980-årene.
Tonsåsen sanatorium
Tonsåsen sanatorium var et tuberkulosesanatorium på Tonsåsen i Valdres. Det ble etablert i 1881. Etter at tubekulosebehandlingen opphørte, ble stedet benyttet som kursted.
Bakgrunn
Området rundt Tonsåsen ble turistsenter da Den bergenske kongevei ble lagt om i 1860–årene. Svein Berg bygget skysstasjonen på Tonsåsen.
I 1870-årene ble skysstasjonen ombygget til sanatorium. Senere kom det butikk (ca. 1900) og sportshotell (1902) (senere under navnet Nystølen)
Skysstasjonen blir ombygget til sanatorium av Arild Huitfelt Siwerts i 1881. Siwerts var den første ordføreren i Etnedal. Formålet med Tonsåsen Sanatorium var behandling av tuberkulose. Det kom tuberkulosepasienter fra både Norge, Sverige og Danmark.
I 1913 ble Tonsåsen Sanatorium lagt ut til salg, og legen Wishman, som hadde jobbet der siden 1905, var med i det aksjeselskapet som kjøpte sanatoriet. Dette aksjeselskapet solgte sanatoriet videre i 1922.
I 1962 var Tonsåsen Sanatorium eid av Oslo Trygdekasse med plass til 33 pasienter.
Før 2. verdenskrig besto tuberkulosebehandling av kuring som besto av frisk luft, sunn mat og hvile. Men sanatorier som Tonsåsen Sanatorium hadde også utstyr til kaldtvannsbehandling og varme bade. Etter 2. verdenskrig gjorde utviklingen av antibiotika at tuberkulosebehandlingen ble mer effektiv.
Tonsåsen sanatorium i media
I Aftenposten 18. mai 1942 ble det annonsert at Tonsåsen Barnesanatorium var blitt oppkjøpt av Oslo Trygdekasse.
Foto av Tonsåsen sanatorium
Anders Beer Wilse tok mange foto av Tonsåsen Sanatorium
Infrastruktur rundt Tonsåsen sanatorium
Siwerts jobbet for å få jernbanen, Valdresbanen, til å passere Tonsåsen og fikk også til i 1902 at Tonsåsen fikk egen stasjon, Tonsåsen stasjon. Dette var Etnedals eneste togstasjon. Tonsåsen stasjon ble nedlagt i 1988. 1. juni 1882 ble det åpnet sommertelegrafstasjon på Tonsåsen Sanatorium. 3 år senere gikk den over til å være helårsstasjon. I 1886 ble Tonsåsen Sanatorium fast telefonstasjon. Det vil si at Valdreslinjen var en telegraf-linje med telefoner i stedet for telegrafapparater.
Etter sanatorietiden
Etter Tonsåsen sanatorium sluttet som tuberkulosesanatorium har Tonsåsen vært brukt som et kursted.
Mary Boyoi
Mary Boyoi (født 1980 i Malakal, Sør-Sudan) er en sørsudansk sanger, menneskerettighetsaktivist og filantrop tilhørende Murle-stammen i Sør-Sudan.
Bakgrunn
Hennes far var en stammehøvding og militær kommandant i den sørsudanske frigjøringshæren som ble drept i 1989. Etter farens død tilbragte Boyoi og hennes familie mange år i forskjellige flyktningleirer i Sudan og Etiopia for å unngå borgerkrigen i hjemlandet. Boyoi gjennomførte sin høyere utdannelse i Kenya.
Humanitær virksomhet
I 2002 begynte hun å arbeide for humanitære hjelpeorganisasjoner over hele Sør-Sudan.
I 2005 grunnla hun den veldedige organisasjonen Voice of the Peace (VOP), som arbeider for en varig fred i hele Sør-Sudan og for å hjelpe jenter og unge kvinner som har havnet i voldelige og destruktive situasjoner. Blant annet gir VOP kvinnene muligheten til å lære kurvfletting, broderi og andre håndverk, slik at de kan bli i stand til å forsørge seg selv.
Ved valget i april 2010 ble Boyoi nominert av medlemmer av Murle-stammen som kandidat til valget på Sør-Sudans lovgivende forsamling i Juba. Hun fikk ikke nok stemmer til å få et sete i forsamlingen. Deretter engasjerte hun seg i kampen for å få anerkjent Sør-Sudan som en selvstendig stat.
Boyoi bruker sine musikalske evner til å belyse forskjellige problemstillinger og legge et grunnlag for samtaler om fred og forsoning i Sør-Sudan. Flere av sangene hennes handler om den politiske situasjonen i Sør-Sudan.
Václav Wirt
Václav Wirt (født 9. september 1893 i Praha, død 16. desember 1962 samme sted) var en tsjekkoslovakisk turner.
Han deltok i turn under Sommer-OL 1920, og var der med på det tsjekkoslovakiske laget som fikk 4.-plass i lagkonkurransen.
Anders Wistrand
Anders Wistrand (født 7. april 1983) er en svensk kjelkehockeyspiller. Han spiller forward på Nacka HI, og har ryggmargsbrokk.
Han representerte Sverige i de paralympiske vinterlekene 2010 i Vancouver. Dette var hans første paralympiske vinterleker.
Vena
Vena er et tettsted i Hultsfred kommune i Kalmar län i Sverige. I 2010 hadde tettstedet 367 innbyggere.
Tegneserierådet
Tegneserierådet ble stiftet i 2009 og er den eneste bransjeorganisasjonen i Norge for institusjoner, organisasjoner og firmaer som har tegneserier som fagområde. Forlag, foreninger og stiftelser utgjør de fleste medlemmene. Organisasjonen har et juridisk ansvar for samlingene i Tegneseriemuseet i Norge. Alle medlemmer er høringsinstans i forhold til det offentlige.
Vannforsyning
Global tilgang til vann
I 2010 hadde rundt 84 prosent av verdens befolkning (6,74 milliarder mennesker) tilgang til vann fra vannverk til hjemmene knyttet til en vannkilde eller vannverk. Imidlertid 14 prosent (884 millioner mennesker) har ikke tilgang til trygt drikkevann og må benytte ubeskyttede brønner eller vannkilder, kanaler, innsjøer eller elver for deres vannbehov.
Rent drikkevann, særlig med henhold til kloakksystem, er den absolutt viktigste avgjørende faktoren for folkehelsen. Ødeleggelse av infrastruktur som vannforsyning og/eller kloakkrenseanlegg etter store katastrofer som jordskjelv, oversvømmelser, krig og lignende, utgjør den nærmeste trusselen for alvorlige epidemiske smittekilden grunnet forurenset vann som kan være livstruende.
Teknisk oversikt
Vannforsyningssystemer skaffer vann fra en rekke kilder og steder, inkludert grunnvann som i Danmark hvor nesten alt vann kommer fra. Med grunnvann er det viktig at vannforsyningen skjer med uforurenset grunnvann. Rensing av drikkevannet omfatter i Danmark derfor fjerning av naturlig forekomster av stoffer som jern, mangan og metan. Bare rundt 15 prosent av vannforsyningen i Norge kommer fra grunnvann. Dette er svært lite sammenliknet med flere andre land i Europa. I Danmark, Østerrike og Island kommer mer enn 95 prosent av drikkevannet fra grunnvann.
Andre kilder er overflatevann som innsjøer og elver (som er den viktigste vannkilden i Norge), vannkonservering og fra sjøvann via avsalting. Vannet er da i de fleste tilfeller renset, desinfisert via klorering og noen ganger tilsatt fluor. Behandlet vann flyter deretter via tyngdekraft eller er pumpet til vannreservoar som kan være høytliggende som i vanntårn eller på bakkenivå. Straks vannet er benyttet går spillvann vanligvis i utløp i kloakksystemer eller behandlet i et renseanlegg før det blir dumpet i en elv, innsjø eller i havet eller benyttet på nytt som irrigasjon (vanning og overrisling) eller for industrielt behov.
Avløpsvann inneholder blant annet fosfor, nitrogen, organisk stoff, bakterier og virus. Dette kan påvirke miljøforholdene i vassdrag, fjorder og kystfarvann. Den store utbyggingen av renseanlegg i Norge startet omkring 1970. I dag behandles omtrent alt avløpsvann i renseanlegg før det ledes ut i en resipient.
Lakhes
Lakhes (gresk: Λάχης, født ca. 475, død 418 f.Kr.) var en athensk aristokrat, sønn av Melanapos, og general under Peloponneskrigen.
Moseleys lov
Moseleys lov uttrykker en tilnærmet lineær sammenheng mellom kvadratroten av frekvensen i den karakteristiske røntgenstrålingen til et element og dets atomnummer. Denne lovmessigheten ble funnet i 1913 av Henry Moseley ved spektralanalyse av de kraftigste linjene i røntgenspekteret til flere forskjellige element. Moseley var student i gruppen til Ernest Rutherford ved Universitet i Manchester.
Etableringen av loven gjorde det mulig for Moseley å skape orden i det periodiske systemet. Dette hadde fått ny interesse etter Rutherfords oppdagelse av atomkjernen i 1911 som viste at den inneholder et visst antall Z  positive elementærladninger. Elementene i periodesystemet var på den tiden ordnet etter atomvekt, men det var ikke klart hvordan denne varierte med ladningstallet Z. Antonius van den Broek hadde foreslått at man i stedet skulle benytte dette til å ordning av elementene. Det var også i tråd med Bohrs atommodell som var blitt lansert omtrent på samme tidspunkt.
Senere eksperiment og videre utvikling av atomfysikken gjorde det klart at loven til Moseley bare er en god approksimasjon for en sammenheng som er mer komplisert. I tillegg til sin historiske betydning gir den likevel fremdeles en viss forståelse av det karakteristiske røntgenspektret.
Innhold
Charles Barkla hadde tidligere funnet at røntgenstrålingen fra flere element inneholdt diskrete eller karakteristiske spektrallinjer. De grupperte han i to serier som han ga navnene K og L. Etter Laues oppdagelse i 1912 av røntgendiffraksjon ved bruk av krystaller, kunne frekvensene til spektrallinjene bestemmes nøyaktig. Denne nye metoden var Moseley en av de første til å ta i bruk.
Allerede i 1913 publiserte han de første resultatene for frekvensene til K-strålingen fra 10 av de letteste elementene i periodesystemet fra og med kalsium Ca med. For hver av disse så han to tydelige linjer som han registrerte med fotografisk film. Den kraftigste ga han navnet Kα og og den noe svakere Kβ. Med unntak av kalsium kunne han vise begge linjene på ett og samme røntgenbilde.
Målingene hans viste at kvadratroten av frekvensen til Kα-linjen for hvert element var direkte proporsjonal med dets posisjon i periodesystemet. Denne var derfor gitt ved ladningstallet Z  i overensstemmelse med forslaget til van den Broek. Denne lovmessigheten viste at nikkel Ni må plasseres etter kobolt Co i periodesystemet og har derfor atomnummer. Dette er på tross av at det har en mindre atomvekt en kobolt.
Matematisk sammenfattet Moseley denne oppdagelsen på lignende vis som Bohr hadde funnet for frekvensene i hydrogenatomet. På den måten kom han frem til formelen
Det tyngste elementet i denne undersøkelsen var kobber Cu med. Istedenfor sink Zn benyttet han spekteret fra messing. Da det er legert med kobber, opptrådde også dets linjer på røntgenbildet.
Under året som fulgte kunne Moseley på samme vis måle frekvenser for 45 tyngre element opptil gull Au med Z = 79. Fra og med ytterbium med Z = 39 kunne han også påvise flere frekvenser i L-serien deres. Den kraftigste linjen Lα hadde frekvenser som med god nøyaktighet var gitt ved uttrykket
Det tolket han som en overgang n = 3 → 2 slik at faktoren. Reduksjonen av kjerneladningen er i dette tilfelle hele 7.4, noe som  kanskje kunne skyldes at den er forårsaket av flere elektroner enn for K-strålingen.
Fra hans systematiske gjennomgang av de forskjellige elementene i periodesystemet måtte han konkludere at det manglet tre element, henholdsvis med ladningstall Z = 43, 61 og 75. I tillegg var det uklarheter rundt ordningen av lantanoidene. Mens disse falt på plass i 1923 etter oppdagelsen av hafnium med Z = 72, ble også de tre andre elementene funnet i årene som fulgte.
Forklaring
Selv om Moseley kunne diskutere sine resultat med Bohr på den perioden var i Manchester, hadde han likevel ingen klar formening om hvordan de skulle tolkes. Bohr tenkte seg at tyngre atomer besto av elektroner i plane, konsentriske ringer rundt atomkjernen. At dens ladning opptrer som Z - 1 i formelen for Kα, tolket Moseley som at den innerste ringen måtte inneholde fire elektroner. Kanskje hele ringen ble eksistert for å produsere denne strålingen. Dette bildet ga heller ikke noen forklaring av Kβ-frekvensene han hadde observert eller opphavet til de forskjellige L-frekvensene.
En bedre forståelse av Moseleys lov ble gitt i 1914 av Walther Kossel som arbeidet i gruppen til Arnold Sommerfeld ved Universitetet i München. Fra hans undersøkelser ble det klart at den karakteristiske røntgenstrålingen oppstår når et elektron går fra en tilstand i et indre elektronskall til en annen tilstand med lavere energi. Denne er oppstått ved at ett elektron er blitt helt slått ut av atomet. Man kan da anta at denne Ioniseringsenergien har formen
for et elektron i skallet med kvantetall n. Bidraget σn vil representere en avskjerming av kjerneladningen. Moseleys lov for overgangen n → n'  vil da resultere fra sammenhengen hvis man i tillegg antar at avskjermingen er tilærmet den samme for de to tilstandene.
Rhizogeniates
Rhizogeniates er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Utseende
Middelsstore, nokså brede og parallellsidige, blankt mørkt brunlige skarabider. Dekkvingene har markerte punktrader.
Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Krzysztof Miętus
Krzysztof Miętus (født 8. mars 1991 i Zakopane) er en polsk skihopper som representerer AZS Zakopane.
Han debuterte i verdenscupen med 44.-plass i Predazzo 12. januar 2008. Hans beste individuelle plassering i verdenscupen er 11.-plass i Klingenthal 13. januar 2013. Han var på det polske laget som ble nummer 5 i lagkonkurransen i Kuusamo 27. november 2009. Sammenlagt i verdenscupen ble han nummer 71 i sesongen 2008-09. Han ble tatt ut til å representere Polen under Vinter-OL 2010. Miętus har deltatt i junior-VM i 2007, 2008 og 2010. Han tok bronsemedalje med Polen i lagkonkurransen i Zakopane i 2008. Individuelt er 24.-plass i Hinterzarten i 2010 hans beste plassering.
Krzysztof Miętus er storebror til Grzegorz Miętus, som også er skihopper.
Alephonsion Deng
Alephonsion Deng (født 1982) er en forfatter fra Sør-Sudan.
Deng er best kjent som medforfatter av boken They Poured Fire on Us From the Sky: The True Story of Three Lost Boys of Sudan, som ble skrevet i samarbeid med hans bror Benson Deng og den amerikanske forfatteren Judy Bernstein. I 1989, da Alephonsion var syv år gammel, ble hans landsby i Sør-Sudan angrepet av sudanske regjeringsstyrker. For å unngå å fangenskap stakk han av sammen med mange andre unge gutter. Uten mat, vann, sko eller foreldre, tilbakela Deng et flere hundre mil stort område som var fullt av ville dyr som løver og krokodiller. Etter fem år som flyktning fra krig, sult og ville dyr, kom han endelig frem til en flyktningleir i Kenya der han begynte sin utdannelse. I 2001 kom han til USA som foreldreløs flyktning fra Sør-Sudan.
Martin Cikl
Martin Cikl (født 17. august 1987 i Varnsdorf) er en tsjekkisk skihopper som representerer Dukla Liberec.
Han debuterte internasjonalt i kontinentalcupen i 2002, og debuterte i verdenscupen med 9.-plass i lagkonkurransen i Kuusamo 30. november 2007. Hans beste plassering individuelt i verdenscupen er 9.-plass i Engelberg 23. desember 2007. I lagkonkurranse har han to ganger blitt nummer 7 med Tsjekkia, i Willingen 7. februar 2009 og i Lahtis en måned senere. Hans beste plassering sammenlagt i verdenscupen er 41.-plass i sesongen 2007-08.
Cikl deltok i junior-VM i 2004 og 2005. Hans beste plassering individuelt er 10.-plass i Stryn i 2004, mens han var på det tsjekkiske laget som ble nummer 5 i lagkonkurransen i Rovaniemi i 2005.
Godzilla vs. SpaceGodzilla
Godzilla vs. SpaceGodzilla (ゴジラVSスペースゴジラ) er en japansk film fra 1994 regissert av Kensho Yamashita. Dette er den tjueførste filmen om det klassiske filmmonsteret Godzilla.
Handling
En "SpaceGodzilla" blir født i verdensrommet, og tar seg raskt til jordkloden, og ødelegger en NASA-romstasjon. I mellomtiden kommer medlemmer fra FN til Birth Island for å plante en tankekontroll-enhet på Godzilla. En ny enhet fra det japanske militæret kalt M.O.G.U.E.R.A. blir også sendt for å avlytte SpaceGodzilla. Men SpaceGodzilla angriper Little Godzilla. Godzilla griper inn, men blir overveldet av SpaceGodzilla, og er maktesløs i å stoppe klonen sin fra å fange Little Godzilla i et fengsel.
SpaceGodzilla reiser deretter mot Japan, og Godzilla følger etter. Kort tid senere blir Miki bortført av Yakuza, og ført til deres base i Fukuoka fordi de ønsker å ta kontroll over Godzilla. Miki blir reddet før SpaceGodzilla dukker opp. M.O.G.U.E.R.A. kommer for å bekjempe SpaceGodzilla, men blir raskt slått tilbake. Det blir oppdaget at SpaceGodzilla forsøker å transformere jordens kjerne til en energi som SpaceGodzilla kan absorbere. Men dette kommer til å drepe hele planeten.
Melk vannkraftverk
Melk vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1982. Installert vannkrafteffekt er 187 MW. Årlig produksjon fra anlegget er 1,18 TWh elektrisk kraft.
Rosenfors
Rosenfors er et tettsted i Hultsfred kommune i Kalmar län i Sverige. I 2010 hadde tettstedet 281 innbyggere.
Terje Overland
Terje Overland (født 20. oktober 1940) er en norsk psykolog, pedagog og sakprosaforfatter fra Gjøvik.
Overland har bakgrunn som lærer i grunnskolen, pedagogisk-psykologisk rådgiver og som psykolog for barn med lærevansker. Han var også førsteamanuensis ved Høgskolen i Oslo, og har vært gjesteforsker ved Barnevernets utviklingssenter og NOVA.
I 2007 gav han ut boka «Skolen og de utfordrende elevene».
Soldat
En soldat er en person som har fått militær grunnutdannelse, og som tilhører et lands væpnede styrker. Betegnelsen brukes oftest om en soldat som tjenestegjør som vervet eller vernepliktig, og som har fått trening og utstyr til å forsvare landet og landets interesser. Soldater er del i et sterkt hierarkisk system kalt hær, hvor soldatene er delt inn i flere underavdelinger med forskjellige oppdrag, størrelse, utdanning og utstyr.
Ordet soldat kommer fra middelalderlatin solidatus og betyr egentlig «en person som får sold (lønn som leiesoldat)». Selv om ordet kan brukes om personer fra laveste til høyeste grad, blir soldat i daglig tale ofte brukt som betegnelse på en vanlig menig.
I videre forstand kan betegnelsen soldat brukes om alle slags organiserte og bevæpnede krigere eller «kjempende» medlemmer av militærlikenende grupperinger som for eksempel Frelsesarmeen.
Anna Lange Thulesius
Anna Lange Thulesius (født Orning i 1728, død i 1808) var en prestefrue fra Oslo som ble den første som ble stedt til hvile på Vår Frelsers gravlund.
Verdensrankingen i snooker 1996/1997
Rangeringen er basert på prestasjonene spillerne gjorde de to foregående sesongene, altså sesongene 1994/1995 og 1995/1996.
Anna Lange Thulesius
Hun var en kjent person i byen, mye på grunn av sin mann Ole Andreas Thulesius som var tredjeprest i Vor Frelsers kirke. De var kjent som et umake par; hun var klok og vakker, og han utiltrekkende og meget hissig. Det fortelles at hennes mor Birgitte von Heidenmarck mistet et brett fullt av tekopper i gulvet da hun fikk høre hvem datteren skulle gifte seg med.
På et tidspunkt mistet hennes mann sin stilling. Han stod ikke stille da klokkeren skulle ta på ham messehagelen, og klokkeren hvisket «Stå, Blakken». Thulesius gav han en ørefik i menighetens påsyn, og fikk avskjed. Anna Thulesius reiste da til København for å be om kongens nåde, og Frederik V lot seg sjarmere slik at presten fikk bli i sin tjeneste.
Hennes gravminne på Vår Frelsers gravlund har ikke blitt bevart, og på stedet er det bare en åpen plass ved siden av en grav med navnene Woxen og Onsum og bak en med navnet Helliesen.
Soldat
I Norge
De fleste soldatene tilhører de laveste gradene menig og korporal i Hæren eller tilsvarende grader i Sjøforsvaret og Luftforsvaret. I Norge betegnes soldater med sersjants eller Kvartermesters grad befal, og befal med fenriks eller høyere grader for offiserer.
Andre soldatbetegnelser er blant annet dragon, gast, gardist, kavalerist, jeger og artillerist, ingeniørsoldat og spesialsoldat.
Eksterne lenker
Militaire
1812 i Sverige
Begivenheter i året 1812 i Sverige.
Ottensheim vannkraftverk
Ottensheim vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1973. Installert vannkrafteffekt er 179 MW. Årlig produksjon fra anlegget er 1,14 TWh elektrisk kraft.
Abwinden-Asten vannkraftverk
Abwinden-Asten vannkraftverk er en demning med vannkraftverk i Østerrike. Den er anlagt i Donau. Byggingen av kraftverket og demningen var ferdig i 1979. Installert vannkrafteffekt er 168 MW. Årlig produksjon fra anlegget er 1,03 TWh elektrisk kraft.
Volgograd-2 kraftverk
Volgograd TETs-2 kraftverk (russisk: Volgogradskaja TETs-2) er et varmekraftverk nær Volgograd i Russland. Det eies og opereres av et regionalt kraftselskap Volgogradenergo, og har en produksjonskapasitet på 300 MW. Brenselstype er naturgass og mazut. Stasjonen har 7 turbiner og 10 kokere, og leverer også fjernvarme.
Byggingen av kraftverket begynte omkring 1952, og første byggetrinn stod ferdig i 1956. Kraftverket har senere blitt utvidet og fornyet.
Stanislav Indruch
Stanislav Indruch (født 6. oktober 1899, død 2. februar 1974) var en tsjekkoslovakisk turner.
Han deltok i verdensmesterskapet i turn 1922, der det tsjekkoslovakiske laget vant gull foran Jugoslavia. I dette VM-et vant han også to individuelle medaljer; sølv i bøylehest og skranke. Han fikk 6.-plass i den individuelle sammenlagtkonkurransen.
Han har også deltatt i to OL; i 1920 og 1924, men han har ingen OL-medaljer. I 1920 kom han på 4.-plass i mangekampen sammenlagt, og i 1924 fikk han 18. og 19.-plass i hhv skranke og svingstang.
Logan County (Vest-Virginia)
Logan County er et fylke i den amerikanske delstaten Vest-Virginia. Det ligger i den sørvestlige delen av staten og det grenser mot Lincoln County i nord, Boone County nordøst, Wyoming County i sørøst og mot Mingo County i sørvest. Administrasjonssenteret ligger i byen Logan.
Logan Countys totale areal er 1,108 km² hvorav 4 km² er vann. I 2000 hadde fylket 37,710 innbyggere.
Fylket ble opprettet i 1824 av land fra Giles, Tazewell County i Virginia og Cabell og Kanawha County i Vest-Virginia. Fylket har fått sitt navn etter mingo-indianernes høvding, Logan.
Fylket var åstedet for den blodige gruvearbeideroppstanden slaget ved Blair Mountain i 1921.
Rio Blanco County
Rio Blanco County er et fylke i den amerikanske delstaten Colorado. Det ligger i den nordvestlige delen av staten og det grenser mot Moffat County i nord, Routt County i øst og Garfield County i sør. Det har også grense mot delstaten Utah i vest.
Rio Blanco Countys totale areal er 8,347 km² hvorav 5 km² er vann. I 2000 hadde fylket 5,986 innbyggere og administrasjonssenteret ligger i byen Meeker som også er fylkets største by.
Fylket ble grunnlagt i 1889 av land som ble skilt ut fra Garfield County og det har fått sitt navn etter det spanske navnet på elven White River som renner gjennom fylket.
Pervomajsk kraftverk
Byggingen av kraftverket begynte omkring 1954, og første byggetrinn stod ferdig i 1957. Kraftverket har senere blitt utvidet og fornyet, og er inne i et investeringsprogram for 2006-2015.
Andrea Bocelli
Andrea Angel Bocelli (født 22. september 1958 i Lajatico ved Volterra i Toscana) er en italiensk tenor/operasanger og multiinstrumentalist.
Jochenstein vannkraftverk
Jochenstein vannkraftverk (tysk: Kraftwerk Jochenstein) er en demning med vannkraftverk i Donau på grensen mellom Østerrike og Tyskland. Anlegget ble bygget ut 1952–1956. Installert vannkrafteffekt er 132 MW. Årlig produksjon fra anlegget er 0,85 TWh elektrisk kraft.
Andrea Bocelli
Bocelli er utdannet jurist ved Universitetet i Pisa, og arbeidet i ett år som advokat før han satset på en karriere som sanger. Bocelli led av grønn stær fra barndommen av, hvilket gjorde at han gradvis mistet synet, og han ble fullstendig blind som tolvåring som følge av en fotballulykke. Han er en av få blinde klassiske sangere. Selv om han i første rekke forbindes med den klassiske tradisjonen, har Bocelli også et bredt publikum innenfor musikalsjangeren.
Et av hans mest kjente numre er «Con te partirò» (1995), og regnes av mange som hans signatursang. Den engelske versjonen av sangen (Time to Say Goodbye) ble spilt inn i 1996 som en duett med Sarah Brightman, og oppnådde enda større internasjonal suksess.
Han har gjestet Norge ved flere anledninger, og har holdt konserter i Vikingskipet (2005), Oslo Spektrum (2006) og Telenor Arena (2010, 2017 og 2019).
Han ble i 2006 utnevnt til storoffiser av Republikken Italias fortjenstorden, og ble 2. mars 2010 beæret med en stjerne på Hollywood Walk of Fame for hans bidrag til scenekunst.
Enzingerboden vannkraftverk
Enzingerboden vannkraftverk er en demning med vannkraftverk i Østerrike. Den er anlagt i Salzach-Stubache. Byggingen av kraftverket og demningen var ferdig i 1940. Installert vannkrafteffekt er 128 MW. Årlig produksjon fra anlegget er 0,22 TWh elektrisk kraft.
Pterostichus strenuus
Pterostichus strenuus er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.